CELEX: 62021TN0401
Language: bg
Date: 2021-07-07 00:00:00
Title: Дело T-401/21: Жалба, подадена на 7 юли 2021 г. — KN/Парламент

23.8.2021   
            
            
               BG
            
            
               Официален вестник на Европейския съюз
            
            
               C 338/37
            
         
      Жалба, подадена на 7 юли 2021 г. — KN/Парламент
      (Дело T-401/21)
      (2021/C 338/47)
      Език на производството: френски
      
         Страни
      
      
         Жалбоподател: KN (представители: M. Casado García-Hirschfeld и M. Aboudi, адвокати)
      
         Ответник: Европейски парламент
      
         Искания
      
      Жалбоподателят моли Общия съд:
      
                  —
               
               
                  да обяви настоящата жалба за допустима,
               
            
                  —
               
               
                  да отмени обжалваното решение,
               
            
                  —
               
               
                  да присъди обезщетение за неимуществени вреди, оценено ex aequo bono в размер на 100 000 EUR,
               
            
                  —
               
               
                  да осъди ответника да заплати всички съдебни разноски.
               
            
         Основания и основни доводи
      
      В подкрепа на жалбата си срещу решението на Европейския парламент от 28 април 2021 година относно освобождаването от отговорност във връзка с изпълнението на общия бюджет на Европейския съюз за финансовата 2019 година, раздел VI — Европейски икономически и социален комитет [2020/2145(DEC)] и Резолюцията на Европейския парламент от 29 април 2021 г., съдържаща забележки, които представляват неразделна част от посоченото по-горе решение, жалбоподателят изтъква две основания.
      
                  1.
               
               
                  Първо основание: нарушение на член 16, параграф 1 ДФЕС, членове 1 и 8 от Хартата на основните права на Европейския съюз, членове 4 и 5 от Регламент 2018/1725 (1), принципа на поверителност на дисциплинарните производства и на съдебната информация и член 10 на Регламент № 883/2013 (2).
               
            
                  2.
               
               
                  Второ основание: нарушаване на правото на презумпция за невиновност, на принципа на добра администрация и на принципа на пропорционалност.
               
            
         (1)  Регламент (ЕС) 2018/1725 на Европейския парламент и на Съвета от 23 октомври 2018 година относно защитата на физическите лица във връзка с обработването на лични данни от институциите, органите, службите и агенциите на Съюза и относно свободното движение на такива данни и за отмяна на Регламент (ЕО) № 45/2001 и Решение № 1247/2002/ЕО (ОВ L 295, 2018 г., стр. 39).
      
         (2)  Регламент (ЕС, Евратом) № 883/2013 на Европейския парламент и на Съвета от 11 септември 2013 година относно разследванията, провеждани от Европейската служба за борба с измамите (OLAF), и за отмяна на Регламент (ЕО) № 1073/1999 на Европейския парламент и на Съвета и Регламент (Евратом) № 1074/1999 на Съвета (ОВ L 248, 2013 г., стр. 1).